4. Anlægsbevilling til anlægsprojekter i Børn og Kultur (Åben)
Tidl. politisk behandling
Forventet sagsgang
BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til tre anlægsbevillinger vedrørende 
anlægsprojekter i Børn og Kultur i budget 2023-26. 
De tre anlægsprojekter drejer sig om A-304 (Fleksible løsninger på dagtilbudsområdet), A-311 (Pulje til 
renovering af nedslidte legepladser) og A-312 (Pulje til lege- og læringsmiljøer). Udover denne sag er der i 
december 2022 godkendt en anlægsbevilling på 500.000 kr. til en styrket ungeindsats i sommerhalvåret 
(A-313). De øvrige anlægsprojekter i budget 2023-26 på børne- og skoleområdet fremlægges i særskilte 
sager.
VURDERING
Et stigende børnetal på 0-6-års området i [adresse] samt vanskeligheder ved at rekruttere et 
tilstrækkeligt antal dagplejere har medført et øget behov for stor fleksibilitet i forhold til etablering af 
vuggestue- og børnehavepladser. 
Derfor er der i de seneste to år skabt 149 vuggestuepladser og 135 børnehavepladser gennem fleksible 
løsninger i form af til- og ombygning, naturbus, spejderhytter, omdannelse af eksisterende bygninger til 
dagtilbudsformål m.m. (da en del af vuggestuepladserne er skabt ved omdannelse af eksisterende 
børnehavepladser, er der tale om netto 90 nye børnehavepladser). De samlede anlægsudgifter til skabelse 
af disse pladser har været betydeligt lavere end, hvis det samme antal pladser var etableret gennem anlæg 
af klassiske daginstitutioner. 
Udviklingen og etableringen af fleksible løsninger vil fortsat være vigtig for at sikre den nødvendige 
kapacitet og samtidig undgå meget store anlægsudgifter. Da de fleksible løsninger ofte består af forholdsvis 
små ombygninger eller indkøb, så anbefales det at godkende anlægsbevillinger til de tre puljer på én gang. 
Børn og Kultur vurderer, at en samlet godkendelse af anlægsbevilling til de tre anlægspuljer vil gøre det 
muligt, at der forholdsvis hurtigt kan skabes yderligere fleksible bygningsløsninger på dagtilbudsområdet 
således, at pasningsgarantien kan overholdes. Ved at godkende alle tre anlægsbevillinger samlet kan der 
skabes helhedsløsninger, der alt efter behovet kan finansieres af to eller tre af puljerne.
Børne- og Skoleudvalget vil løbende blive orienteret om udmøntningen af midlerne. 
ØKONOMI
Det samlede rådighedsbeløb for de tre anlægsforslag (A-304, A-311 og A-312) udgør 8,5 mio. kr. i 2023. 
Se samlet oversigt i nedenstående tabel. 
Nr.
Anlægsforslag
Anlægsbevilling i 
2023 (1.000 kr.)
Byråd
31. januar 2023  19:00
[adresse]: EMN-2022-00784
Dok-ID: 3463611
Sagsbehandler: hned
A-304
Fleksible løsninger på dagtilbudsområdet
6.000
A-311
Pulje til renovering af nedslidte legepladser
1.000
A-312
Pulje til lege- og læringsmiljøer
1.500
Indholdet af de tre anlægsprojekter fremgår af beskrivelserne i de budgetblokke, der indgik i Byrådets 
drøftelser vedrørende budget 2023-26. Se evt. bilag for de enkelte budgetblokke.
Etablering af ekstra kapacitet til dagtilbud medfører som regel også afledte driftsudgifter. Håndteringen af 
disse afledte driftsudgifter er beskrevet i budgetblokken A-304 i Budget 2023-26: 
”Hvis de nye fleksible løsninger betyder øget udgift til bygningsdrift samt øget driftsudgift til 
skovbørnehavenormering, vil det blive vurderet i forbindelse med budgetopfølgningen i 2023 og 2024”.
Denne fleksible tilgang fastholdes, men kun for så vidt angår de anlægsprojekter, som alene har afledte 
driftsudgifter til bygningsdrift. Børn og Kultur vil til gengæld fremlægge særskilte indstillinger til byrådet 
vedrørende de anlægsprojekter, som måtte medføre normeringsmæssige merudgifter (for eksempel 
’skovbørnehavenormering’). 
INDSTILLING
Direktøren for Børn og Kultur indstiller til Byrådet:
1.
At Byrådet godkender anlægsbevilling til Fleksible løsninger på dagtilbuds-området, Pulje til 
renovering af nedslidte legepladser samt Pulje til lege- og læringsmiljøer på i alt 8,5 mio. kr., som 
finansieres af det afsatte rådighedsbeløb i 2023 på 8,5 mio. kr. 
BESLUTNING
Børne- og Skoleudvalget, 10. januar 2023:
Fraværende: Ingen
Indstilles godkendt.
Økonomiudvalget, 24. januar 2023:
Fraværende: Ingen
Indstilles godkendt med den tilføjelse, at Børne- og Skoleudvalget forelægges en sag om den konkrete 
udmøntning af bevillingerne.  
Byrådet, 31. januar 2023:
Fraværende: Ingen
Godkendt.
Bilag
1.
Anlægsblokke A-304, A-311 og A-312 fra budget 2023-26 (3477513)
